Kmalu po začetku vojne so jo v Wilhelmshavnu napadla britanska letala in jo lažje poškodovala. Po popravilu je od oktobra 1940 do aprila 1941 križarila po Atlantiku in Indijskem oceanu ter potopila 16 trgovskih ladij. Nato so jo premestili na Norveško, kjer je napadala arktične konvoje. Avgusta 1942 je sodelovala pri operaciji "Wunderland", napadu na rusko Arktiko. Leta 1944 je bila premeščena v Baltsko morje, tam je sodelovala bombardiranju ruskih položajev in evakuaciji nemških čet na zahod. Marca 1945 se je vrnila v Kiel, 9. aprila so jo napadla britanska letala in jo tako hudo poškodovala da se je na privezu prevrnila in potopila. Po vojni so ladjo zakopali v pristanišču.